‘Middag-vreugde’ beste vir jou sekslewe | Netwerk24
21 Junie 2017 14:11
Jy weet reeds dat jou hormone ’n groot invloed op jou sekslewe het, maar ook op die gevoelens wat jy ná die tyd ervaar.
Hormoonvlakke styg en daal deur die dag en wanneer ’n mens joune met jou maat s’n kan sinchroniseer, kan julle die genotvolste seks nog ervaar, het die hormoonkenner Alisa Vitti in ’n onderhoud aan The Daily Mail gesê.
Die kinkel in die kabel is dat 15:00 in die middag volgens Vitti die beste tyd is om intiem te verkeer. Sy beskryf dit is “middagvreugde”. Dit is egter ook die tyd van die dag wanneer die meeste mense by die werk is.
Die hormoon kortisol piek hierdie tyd van die dag by vroue en maak hulle meer energiek en wakker. Mans se estrogeenvlakke styg terselfdertyd wat hulle meer emosioneel teenwoordig maak tydens seks.
Vitti, skrywer van die hormoongids WomanCode, sê die geheim tot ’n bevredigende sekslewe is om ’n manier te vind om ’n paartjie se libido’s te sinchroniseer.
As 15:00 in die middag uit is soos vleis in ’n hondehok, kan jy vroeg- tot midoggend probeer wanneer mans se testosteroonvlakke – wat tydens slaap geproduseer word – die hoogste is. Vitti sê dat mans in hierdie venstertyd meer in staat is tot ’n beter seksuele reaksie.
Die beste tyd van die maand om seks te hê is ongeveer tien dae ná ovulasie, wanneer vroue groot hoeveelhede estrogeen en testosteroon afskei en hul seksuele begeerte hoog is, sê sy.
Meer oor: Seks | Hormone